הסכם זבורוב

הסכם זבורוב (בפולנית: Ugoda zborowska) הוא הסכם שביתת נשק בין הצבא הפולני לקוזקים ובעלי בריתם החאן של קרים, שנחתם בזבורוב, אשר ליד טרנופול ב-17 - 18 באוגוסט 1649.

ההסכם הכיר בהישגי הקוזקים במלחמת 1648–1649. הכנסייה האורתודוקסית הוכרה ככנסייה הדומיננטית באוקראינה, וכל התפקידים המינהליים יכלו לקבל רק אורתודוקסים, על פולין נאסר להחזיק צבא בשטחים שבשליטת הקוזקים וכן נאסר על יהודים להתיישב בהם. הובטחה חנינה לכל משתתפי המהומות, לקוזקים הותר להחזיק צבא של 40,000 איש. בוגדן חמלניצקי קיבל את העיר צ'יגירין כנחלתו.

למעשה לצד הפולני התנאים לא היו נוחים והם במתכוון הפרו את ההסכם מיד לאחר חתימתו. בשנה הבאה חודשו הקרבות באישורו של הסיים הפולני.

זבורוב
זבורוב
זבורוב